Uhapšen bivši saradnik britanskog premijera
U Londonu je uhapšen Endi Kolson, bivši šef za komunikacije u kabinetu premijera Kamerona, u okviru istrage afere News of the World.
Kolson je uhapšen pod sumnjom da je umešan u korupciju i zaveru presretanja komunikacija. Kameron je Kolsona zaposlio prošle godine, ali je on podneo ostavku u januaru, kada je policija počela da istražuje nove navode da se tabloid bavio hakovanjem telefona. Britanski premijer pozvao je na pokretanje pravne istrage, koja bi bila otvorena za javnost. Premijer Dejvid Kameron izjavio je da je skandal sa prisluškivanjem “dostojan prezira i gnušanja”. "Iistakao je Kameron. Premijer je najavio početak druge istrage, odvojene od policijske, koja će se odnositi na rad britanskih medija. Kameron je istakao da je važno da britanska štampa bude slobodna, ali ne i iznad zakona. U četvrtak je kompanija News International objavila da zatvara News of the World posle izbijanja skandala. Medju žrtvama skandala su poznate ličnosti, političari i porodice žrtava ubistva. Vlasnik kompanije News International je korporacija australijsko-američkog medijskog tajkuna, Ruperta Mardoka.